Diari Oficial de la Generalitat Valenciana


Sumari del DOGV 5145, del 29-11-2005 (2005/12611)

RESOLUCIÓ d'11 de novembre de 2005, del president del Consorci Hospital General Universitari de València, per la qual es resol el procés d'avaluació de determinades places de caps de servici del consorci.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5145

Data del DOGV
:   29-11-2005

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2005/12807


Organisme emissor
:   Consorci Hospital General Universitari de València

Tipus de document
:   Resolució

RESOLUCIÓ d'11 de novembre de 2005, del president del Consorci Hospital General Universitari de València, per la qual es resol el procés d'avaluació de determinades places de caps de servici del consorci. [2005/F12912]
  
La base huitena de la convocatòria de les places de caps del Servici de Cirurgia Ortopèdica i Traumatologia, de Patologia Digestiva, i d'Oftalmologia del Consorci Hospital General Universitari de València (CHGUV), publicades en el Butlletí Oficial de la Província de València número 282, de 27 de novembre de 2000, preveien l'avaluació de l'exercici de les persones que hagueren sigut nomenades en les dites places.
  
D'acord amb les respectives comissions d'avaluació que han avaluat, en cada cas, positivament els candidats, i proposat la seua continuïtat.
  
D'acord amb les atribucions conferides en l'apartat primer, punt 3, de l'Acord de 12 de desembre de 2003, del Consell de Govern i del president del consell, pel qual es deleguen atribucions en matèria de personal, de contractació administrativa i gestió econòmica en diversos òrgans del Consorci Hospital General Universitari de València, resolc:
  
Confirmar en les corresponents places les persones que es detalla a continuació.
  
Antonio Bru Pomer Cap del Servici de Cirurgia Ortopèdica
  
 i Traumatologia
  
Enrique Medina Chuliá Cap del Servici de Patologia Digestiva
  
Manuel Díaz Llopis Cap del Servici d'Oftalmologia
  
El nomenament té caràcter temporal i es troba sotmés a avaluació quadriennal, a efectes de la seua continuïtat, en els termes previstos en la base desena de la convocatòria.
  
A este efecte les persones confirmades en les seues places hauran de presentar durant el mes de desembre del 2009, la documentació i projecte-memòria establits en la convocatòria. En cas de no fer-ho així, es considerarà que renuncien a participar en el procés d'avaluació i, en conseqüència, a la seua continuïtat en el lloc.
  
Per la Direcció de Recursos Humans es realitzaran els actes administratius oportuns per a l'eficàcia d'esta resolució.
  
Contra la present resolució, que posa fi a la via administrativa, les persones interessades podran interposar recurs contenciós administratiu, d'acord amb el que preveu la Llei 30/1992, de Règim Jurídic de les Administracions Públiques i del Procediment Administratiu Comú, i en la Llei 29/1998, Reguladora de la Jurisdicció Contenciosa Administrativa, davant del Jutjat Contenciós Administratiu de València en el termini de dos mesos, comptats a partir del dia següent de la seua publicació. Sense perjuí que utilitzen qualsevol altre recurs que estimen convenient.